
Διορθώσεις Σφαλμάτων 

Διόρθωση σφάλματος στο ΦΕΚ 672/Β/8.9.89 που δημοσιεύθηκε 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2081063/17564/0025 (1) 


Παροχή της εγγύησης του Δημοσίου προς τη Εμπορική Τράπεζα για τη 
χορήγηση δανείου δρχ. 1.150.000.000 στον ΟΣΕ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. 1624/17.10.89 πράξη του Διοικητή της Τ.Ε. με την οποία 
εγκρίνεται η χρηματοδότηση του Οργανισμού Σιδηροδρόμων Ελλάδος 
(ΟΣΕ) μέχρι συνολικού ποσού δραχμών 2.000.000.000 για την εξό¬ 
φληση υποχρεώσεων του προς τα Ελληνικά Ναυπηγεία. 

3. Τις 3669/1065/α.ε/18.10.89 και 3713/1086/α.τ./ 
23.10.89 επιστολές της Εμπορικής Τράπεζας με τις οποίες εγκρίνεται 
η δανειοδότηση του ΟΣΕ με το ποσό των δρχ. 1.150.000.000 και κα¬ 
θορίζονται οι όροι και οι προϋποθέσεις της δανειοδότησης αυτής. 

4. Τις αποφάσεις του Δ.Σ. του ΟΣΕ 591 και 593/17.10.89 με τις 
οποίες εγκρίνεται η σύναψη του ανωτέρω δανείου και γίνονται αποδε¬ 


κτοί οι τιθέμενοι όροι του δανείου αυτού. 

5. Το έγγραφο του Υπουργείου Μεταφορών και επικοινωνιών αρ. 
40359/4017/23.10.89 το οποίο, μεταξύ των άλλων, εγκρίνει την 
προαναφερόμενη δανειοδότηση και εισηγείται την παροχή της εγγύησης 
του Δημοσίου. 

6. Το έγγραφο του ΟΣΕ αρ. 415228/23.10.89 με το οποίο ζητεί 
την εγγύηση του Ελληνικού Δημοσίου για την ανωτέρω δανειοδό- 
τηση. 

7. Το αριθμ. 3403/6.10.89 έγγραφο του Υπουργείου Εθνικής Οι¬ 
κονομίας Γενικής Γραμματείας ΔΕΚΟ - με το οποίο εγκρίνεται η αύ¬ 
ξηση του ορίου δανεισμού του ΟΣΕ για το έτος 1989 κατά 2 δισεκ. 
δραχμές, αποφασίζουμε: 

Παρέχουμε την εγγύηση του Ελληνικού Δημοσίου στην Εμπορική 
Τράπεζα για τη χορήγηση δανείου στον Οργανισμό Σιδηροδρόμων Ελ¬ 
λάδος Α.Ε. (ΟΣΕ) ποσού δρχ. ενός δισεκατομμυρίου, εκατόν πενήντα 
εκατομμυρίων (1.150.000.000) για την εξόφληση υποχρεώσεών του 
προς τα Ελληνικά Ναυπηγεία. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση κάι η εξυπηρέτηση του δανείου θα γίνει σύμφωνα με 
τους όρους, που αναφέρονται στην Πράξη του Διοικητή τηςε Τράπεζας 
της Ελλάδος αριθμ. 1624/17.10.89 και στις 3669/1065/α.ε./ 
18.10.89 και 3713/1086/α.τ./23.10.89 επιστολές της Εμπορικής 
Τράπεζας. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη σχετική γραπτή ειδο¬ 
ποίησή του προς το Δημόσιο τα ποσά που προέρχονται από την ανωτέρω 
αιτία πλέον τόκων, από την ημερομηνία λήψης της ειδοποίησης, μέχρι 
την ημερομηνία πληρωμής χωρίς να απαιτείται για την πληρωμή αυτή 
οποιαδήποτε εξουσιοδότηση, ενέργεια ή συγκατάθεση από μέρους του 
ΟΣΕ και μετά από προηγούμενη βεβαίωση των ποσών αυτών στην αρ¬ 
μόδια Δ.Ο.Υ. στο λογ/σμό Ν0555 σύμφωνα με τη διάταξη του Π.Δ/ 
τος αριθμ. 839/78 (ΦΕΚ 195/75 τ.Α) και τις οδηγίες της εγκυκλίου 
μας αριθμ. 98348/2945/8.8.79. 

Η εμπορική Τράπεζα παρακαλείται να μας στείλει αντίγραφο της 
σύμβασης που θα υπογράψει με τον ΟΣΕ, πίνακα τοκοχρεωλυτικής εξό¬ 
φλησης του εν λόγω δανείου και να μας ενημερώνει για την πορεία της 
εξυπηρέτησης του δανείου. 

Ο ΟΣΕ παρακαλείται να φροντίζει για την εμπρόθεσμη εξόφληση του 
εν λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του την οποία θα εισπράττει η Εμπορική Τράπεζα και θα 
την αποδίδει στο Δημόσιο σύμέφωνα με τα έγγραφά μας 98346/2944/ 
8.8.79, 98348/2945/8.8.79 και 121545/1786/6.11.79. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Οκτωβρίου 1989 

Ο ΥΠΟΥΡΓΟΣ 

Γ. ΑΓΑΠΗΤΟΣ 

♦ 

Αριθ. 98469 (2) 

Συνεισφορά του ΟΑΕΔ υπέρ της Εργατικής Εστίας. 

Ο ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

Τις διατάξεις: 

α) Του Ν.3467/55 «περί τροποποιήσεως και συμπληρώσεως της 
περί Εργατικής Εστίας Νομοθεσίας». 

Των περιπτώσεων α.β. και γ της παραγράφου 1 του άρθρου 3 του 
Ν.678/77 «περί τροποποιήσεως και συμπληρώσεως των διατάξεων 
περί Οργανισμού Εργατικής Εστίας και άλλων τινων διατάξεων. 

γ) Του Ν. 1558/85 «Κυβέρνηση και Κυβερνητικά Όργανα». 

δ) Την αναφορά αριθμ. 19874/25.8.89 της Εργατικής Εστίας, 
αποφασίζουμε: 

1. Καθορίζουμε τη συνεισφορά του Οργανισμού Απασχολήσεως Ερ¬ 
γατικού Δυναμικού (ΟΑΕΔ), υπέρ Οργανισμού Εργατικής Εστίας, για 
την οικονομική χρήση 1990 σε ποσοστό ίσο προς τα 2/10 των εσόδων 
που προέρχονται στις περιπτώσεις (α) και /β) του άρθρου 3 παρ. 1 του 
Ν. 678/77. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Οκτωβρίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Γ. ΚΟΝΤΟΓΙΩΡΓΗΣ ΙΩΑΝ. ΚΟΥΚΙΑΔΗΣ 

--♦- 

Αριθ. ΠΙ/4017 (3) 

Παράταση προθεσμίας υποβολής σχεδίων Κανονισμού Προμηθειών 
Φορέων (Κ.Π.Φ.) 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ - ΕΝΕΡΓΕΙΑΣ - ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 

Έχοντας υπόψη: 

1. Διατάξεις: 

α) Του Ν. 1558/1985 «Κυβένρηση και Κυβερνητικά Όργανα». 

β) Του Ν. 1797/1988 (άρθρο 11, παρ. 5,6,7 και 8) «Προμήθειες 
του Δημόσιου τομέα και ρυθμίσεις συναφών θεμάτων». 

γ) Του Π.Δ. 397/1988 «περί Οργανισμού τού Υπουργείου Εμπο¬ 
ρίου». 

δ) Του Π.Δ. 229/86, ΦΕΚ 96/Α/16.7.86, «Σύσταση και οργά¬ 
νωση Γενικής Γραμματείας Βιομηχανίας». 

2) Τις αποφάσεις: 

α) Του αναπληρωτή Υπουργού Βιομηχανίας Ενέργειας Τεχνολογίας 
και του Υφυπουργού Εμπορίου Π1/927/21.2.89 σχετικά με την πα¬ 
ράταση προθεσμιών του άρθρου 11 του Ν. 1797/88. 

β) Του αναπληρωτή Υπουργού Βιομηχανίας Ενέργειας Τεχνολογίας 
και του Υφυπουργού Εμπορίου Π1/2011/27.4.89 σχετικά με οδηγίες 
κατάρτισης Κανονισμού Προμηθειών Φορέων (Κ.Π.Φ) και την υπο¬ 
βολή των σχεδίων τους μέχρι 27.5.89 προς έγκριση. 

γ) Του αναπληρωτή Υπουργού Βιομηχανίας Ενέργειας Τεχνολογίας 
και του Υφυπουργού Εμπορίου Π1/2666/27.6.89 σχετικά με την μέ¬ 
χρι 31.8.89 παράταση προθεσμίας υποβολής σχεδίων Κανονισμού 
Προμηθειών Φορέων (Κ.Π.Φ.). 

δ) Του αναπληρωτή Υπουργού Βιομηχ. Ενέργειας και Τεχνολογίας 
και του Υφυπουργού Εμπορίου Π1/3227/31.8.89 σχετικά με την μέ¬ 
χρι 20.10.89 παράταση προθεσμίας υποβολής σχεδίων Κανονισμού 
Προμηθειών Φορέων (Κ.Π.Φ.). 

3) Το γεγονός ότι έχει διατυπωθεί, τόσο εγγράφως όσο και προφο¬ 
ρικά, από πλευράς φορέων ότι δεν καθίσταται δυνατή μέχρι την 
20.10.89 η υποβολή των σχεδίων Κ.Π.Φ. 

4)Ότι κρίθηκε αναγκαία η περαιτέρω επεξεργασία του σχεδίου Κανονι¬ 
σμού Προμηθειών Δημοσίου (Κ.Π.Δ.) με βάση τον οποίο δόθηκαν οι 
οδηγίες για την κατάρτιση από τους φορείς των Κ.Π.Φ., αποφασίζουμε: 


1) Παρατείνουμε την προθεσμία για την υποβολή των σχεδίων 
Κ.Π.Φ. προς έγκριση μέχρι 31.12.89. 

2) Κατά τα λοιπά η απόφαση Π1/2011/27.4.89 εξακολουθεί να 
ισχύει ως έχει. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 26 Οκτωβρίου 1989 

ΟΙ ΥΠΟΥΡΓΟΙ 

ΒΙΟΜΗΧ. - ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΕΜΠΟΡΙΟΥ 

Π. ΣΑΚΕΛΛΑΡΙΔΗΣ Β. ΓΚΑΜΑΛΕΤΣΟΣ 

-♦-- 

Αριθ. Φ./4269 '■ (4) 

Έγκριση κυκλοφορίας ηλεκτρονικών ταξιμέτρων με την επωνυμία 

.Η&Ιώι Μ11. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: ® 

1. Τις διατάξεις του Π.Δ. 1558/85 «Κυβέρνηση και Κυβερνητικά 
Όργανα» (ΦΕΚ 137/Τ.Α726.7.1985). 

2. Το Π.Δ. 397/25.8.1988 «περί Οργανισμού του Υπουργείου 
Εμπορίου». 

3. Τις διατάξεις του Π.Δ. 524/78 «Περί κωδικοποιήσεως εις ενιαίον, 
.κείμενον των ισχυουσών διατάξεων των αναφερομένων εις την εισαγω¬ 
γήν εν Ελλάδι του Διεθνούς Συστήματος Μέτρων και Σταθμών. 

4. Το άρθρο 28 της Υπουργικής απόφασης ΦΕ/2587/78 «περί Κω- 
δικοποιήσεως αποφάσεων επί των Μέτρων και Σταθμών (ΦΕΚ 70/ 
26.1.79/τ.Β') όπως τροποποιήθηκε με την Υ.Α.Β1/15073/86 (ΦΕΚ 
864/4.12.86/τ.Β'). 

5. Την Β3/114/2.3.89 απόφαση του Υπουργού Εμπορίου «Εξου¬ 
σιοδότηση για υπογραφή εγγράφων κ.λ.π.». 

6. Το από 9.6.1989 αντιγράφου μελέτης και πρωτοκόλλου δομικής 
του Σουηδικού Εθνικού Ινστιτούτου Δομικών και την από 20.9.1989 
επιστολή της Σουηδικής Πρεσβείας στην Αθήνα. 

7. Την από 29.8.1989 αίτηση του Λ. Κωστάκη (Ατθίδων 115 - 
117 Καλλιθέα Τ.Κ. 176 Αθήνα, αποφασίζουμε: 

1. Εγκρίνουμε την κυκλοφορία στην Ελλάδα των ηλεκτρονικών ταξι¬ 
μέτρων «ΗΑΕϋΑ Μ11. Τα όργανα αυτά κατασκευάζονται από τον 
Σουηδικό οίκο «ΗΑΕϋΕΧ Α.Β.» (301 04 ΗΑΕΜΞΤΑϋ Ι,Σουϊδία). 

2. Για την εξακρίβωση της ταυτότητας των ταξιμέτρων αυτών στους 
ελέγχους που γίνεται από τα αρμόδια όργανα, πρέπει να αναγράφονται 
επ’ αυτών σε σημείο που να διακρίνεται καλά, οι εξής ενδείξεις: 

α) Ο τύπος του ταξίμετρου, 
β) Ο οίκος κατασκευής, 
γ) Ο αριθμός σειράς και το έτος κατασκευής, 
δ) Η σταθερά Κ. του ταξίμετρου. 

ε) Η θερμοκρασία λειτουργίας του (Κατωτάτο και ανώτατο όριο), 
στ) Ο αριθμός εγκρίσεως λειτουργίας του στην Ελλάδα, ήτοι: 
φ - 4269/23.10.1989 Υπουργείου Εμπορίου. 

3. Τα ταξίμετρα αυτά πριν χρησιμοποιηθούν πρέπει να σφραγίζονται 
με ειδική μολυβδοσφραγίδα που θα φέρει το διακριτικό σήμα του εξου¬ 
σιοδοτημένου συνεργείου από το Υπουργείο Μεταφορών και Επικοινω¬ 
νιών. 

Η σφράγιση πρέπει να γίνεται τουλάχιστον στα εξής σημεία, με ευ¬ 
θύνη του παραπάνω συνεργείου. 

Στό Σώμα του ταξιμέτρου. 

Στις διατάξεις καλωδίων σύνδεσης και εγκατάστασης στο όχημα. 
Στο πώμα της σύνδεσης αλλαγής ταριφών. 

4. Η έγκριση αυτή μπορεί να ανακληθεί με απόφασή μας, εφόσον δια¬ 
πιστωθεί ότι δεν πληρούνται οι νόμιμες προϋποθέσεις και απαιτήσεις 
ύστερα από αιτιολογημένη εισήγηση .Υπηρεσίας μας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 23 Οκτωβρίου 1989 

Με εντολή Υπουργού 
Η Δ/ντρια 

« Μ. ΓΚΙΤΖΕΝΗ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 14678 (5) 

Σύσταση ίδιου νομικού προσώπου στην Κοινότητα Αντΐκυρας Ν. Βοιω¬ 
τίας με το όνομα «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟ¬ 
ΛΕΙΟΥ - ΝΗΠΙΑΓΩΓΕΙΟΥ ΑΝΤΙΚΥΡΑΣ». 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 175 του ΔΚΚ (ΠΔ 76/85). 

2. Την 98/89 απόφαση του Κοινοτικού Συμβουλίου Αντΐκυρας του 
νομού μας. 

3. Το 28303/17.3.89 έγγραφο του Υπουργείου Εσωτερικών. 

4. Την ΣΤ 5/26/5.10.1988 κοινή απόφαση των Υπουργών Εσω¬ 
τερικών, Οικονομικών Εθνικής Παιδείας και Θρησκευμάτων και Περι¬ 
βάλλοντος Χωροταξίας και Δημοσίων Έργων, αποφασίζουμε: 

1. Συνιστάται νομικό πρόσωπο με το όνομα «ΣΧΟΛΙΚΗ ΕΠΙ¬ 
ΤΡΟΠΗ ΔΗΜΟΤΙΚΟΥ ΣΧΟΛΕΙΟΥ - ΝΗΠΙΑΓΩΓΕΙΟΥ ΑΝΤΙΚΥ¬ 
ΡΑΣ» στην Κοινότητα Αντΐκυρας. 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. · ■·(-■- 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική Βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
οιναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από επταμελές Διοικητικό Συμβού¬ 
λιο αποτελούμενο από: 

α) Τον εκάστοτε Πρόεδρο της Κοινότητας ή έναν Κοινοτικό Σύμ¬ 
βουλο ως Πρόεδρο. 

β) Έναν Κοινοτικό Σύμβουλο. 

γ) Τον εκάστοτε Δ/ντή τού· Δημοτικού Σχολείου. 

δ) Τον εκάστοτε Δ/ντή του Νηπιαγωγείου. 

ε) Εκπρόσωπο του συλλόγου Γονέων και Κηδεμόνων του Δημοτικού 
Σχολείου. 

ζ) Εκπρόσωπο του συλλόγου Γονέων και Κηδεμόνων του Νηπιαγω¬ 
γείου. 

η) Έναν Δημότη κάτοικο. 

4. Η θητεία του πρώτου Δ.Σ. του νομικού προσώπου λήγει με την 
λήξη της παρούσας δημοτικής ή κοινοτικής περιόδου. 

Η θητεία των Μελών του Δ.Σ. ακολουθεί την δημοτική ή κοινοτική 
περίοδο. 

Το Δ.Σ. εκλέγει Αντιπρόεδρο, Γραμματέα. 

5. Πόροι του νομικού προσώπου είναι. 

α. Ετήσια επιχορήγηση του Δήμου ή της Κοινότητας. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την Περιουσία του. 

6. Το νομικό πρόσωπο εκπροσωπείται στα Δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 23 Οκτωβρίου 1989 

, Ο Νομάρχης 

ΓΙΑΝΝΗΣ ΠΑΝΑΓΗΣ 


Αριθ. 15156 (6) 

Σύσταση ίδιου νομικού προσώπου στην Κοινότητα Χαιρώνειας Ν. Βοιω¬ 
τίας με το όνομα «ΣΧΟΛΙΚΗ ΕΠΙΤΡΟΠΗ ΣΧΟΛΙΚΗΣ ΜΟΝΑ¬ 
ΔΑΣ ΝΗΠΙΑΓΩΓΕΙΟΥ - 3/ΘΕΣΙΟΥ ΔΗΜ. ΣΧΟΛΕΙΟΥ ΧΑΙΡΩ- 
ΝΕΙΑΣ». 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 175 του ΔΚΚ (ΠΔ 76/85). 

2. Την 58/89 απόφαση του Κοινοτικού Συμβουλίου Χαιρώνειας του 

νομού μας. _ · 

3. Το 28303/17.3.89 έγγραφο του Υπουργείου Εσωτερικών. 

4. Την ΣΤ 5/26/5.10.1988 κοινή απόφαση των Υπουργών Εσω¬ 
τερικών, Οικονομικών Εθνικής Παιδείας και θρησκευμάτων και Περι¬ 
βάλλοντος Χωροταξίας και Δημοσίων Έργων, αποφασίζουμε: 

1. Συνιστάται νομικό πρόσωπο με το όνομα «ΣΧΟΛΙΚΗ ΕΠΙ¬ 
ΤΡΟΠΗ ΣΧΟΛΙΚΗΣ ΜΟΝΑΔΑΣ ΝΗΠΙΑΓΩΓΕΙΟΥ - 3/ΘΕΣΙΟΥ 
ΔΗΜ. ΣΧΟΛΕΙΟΥ ΧΑΙΡΩΝΕΙΑΣ» στην Κοινότητα Χαιρώνειας. 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων, 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική Βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από επταμελές Διοικητικό Συμβού¬ 
λιο αποτελούμενο από: 

α) Από τον εκάστοτε Πρόεδρο της Κοινότητας ή έναν Κοινοτικό Σύμ¬ 
βουλο ως Πρόεδρο. 

β) Από δύο (2) Κοινοτικούς Συμβούλους, 
γ) Από τον Δ/ντή του Δημοτικού Σχολείου, 
δ) Από εκπρόσωπο του συλλόγου Γονέων και Κηδεμόνων του Δημο¬ 
τικού Σχολείου. 

ε) Από δύο (2) Δημότες κατοίκους της Κοινότητας. 

4. Η θητεία του πρώτου Δ.Σ. του νομικού προσώπου λήγει με την 
λήξη της παρούσας κοινοτικής περιόδου. 

Η θητεία των Μελών του Δ.Σ. ακολουθεί την κοινοτική περίοδο. 
Το Δ.Σ. εκλέγει Αντιπρόεδρο, Γραμματέα. 

5. Πόροι του νομικού προσώπου είναι, 
α. Ετήσια επιχορήγηση της Κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την Περιουσία του. 

6. Το νομικό πρόσωπο εκπροσωπείται στα Δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 23 Οκτωβρίου 1989 

Ο Νομάρχης 
ΓΙΑΝΝΗΣ ΠΑΝΑΓΗΣ 

-ψ- 

Αριθ. 15220 (7) 

Σύσταση ίδιου νομικού προσώπου στην Κοινότητα Χαιρώνειας Ν. Βοιω¬ 
τίας με το όνομα «ΣΧΟΛΙΚΗ ΕΠΙΤΡΟΠΗ ΣΧΟΛΙΚΗΣ ΜΟΝΑ¬ 
ΔΑΣ ΓΥΜΝΑΣΙΟΥ ΧΑΙΡΩΝΕΙΑΣ». 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 175 του ΔΚΚ (ΠΔ 76/85). 

2. Την 59/89 απόφαση του Κοινοτικού Συμβουλίου Χαιρώνειας του 

νομού μας. 

3. Το 28303/17.3.89 έγγραφο του Υπουργείου Εσωτερικών. 

4. Την ΣΤ 5/26/5.10.1988 κοινή απόφαση των Υπουργών Εσω¬ 
τερικών, Οικονομικών Εθνικής Παιδείας και Θρησκευμάτων και Περι¬ 
βάλλοντος Χωροταξίας και Δημοσίων Έργων, αποφασίζουμε: 

1. Συνιστάται νομικό πρόσωπο με το όνομα «ΣΧΟΛΙΚΗ ΕΠΙ¬ 
ΤΡΟΠΗ ΣΧΟΛΙΚΗΣ ΜΟΝΑΔΑΣ ΓΥΜΝΑΣΙΟΥ ΧΑΙΡΩΝΕΙΑΣ» 
στην Κοινότητα Χαιρώνειας. 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική Βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από επταμελές Διοικητικό Συμβού¬ 
λιο αποτελούμενο από: 

α) Τον εκάστοτε Πρόεδρο της Κοινότητας ή έναν Κοινοτικό Σύμ¬ 
βουλο ως Πρόεδρο. 

β) Από δύο (2) Κοινοτικούς Συμβούλους. , 

γ) Από τον Δ/ντή του Γυμνασίου. 

δ) Από εκπρόσωπο του συλλόγου Γονέων και Κηδεμόνων του Γυμνα- 
σίου. 

ε) Από δύο (2) Δημότες κατοίκους της Κοινότητας. 

4. Η θητεία του πρώτου Δ.Σ. του νομικού προσώπου λήγει με την 
λήξη της παρούσας κοινοτικής περιόδου. 

Η θητεία των Μελών του Δ.Σ. ακολουθεί την κοινοτική περίοδο. 

Το Δ.Σ. εκλέγει Αντιπρόεδρο, Γραμματέα. 

5. Πόροι του νομικού προσώπου είναι. 

α. Ετήσια επιχορήγηση της Κοινότητας. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, .κληροδοσίες. 

δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την Περιουσία του. 

6. Το νομικό πρόσωπο εκπροσωπείται στα Δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 23 Οκτωβρίου 1989 

Ο Νομάρχης 
Γ. ΠΑΝΑΓΗΣ | 


Αριθ. 2383 1 (8) 

Σύσταση νομικού προσώπου στην Κοινότητα Απερίου Ν. Δωδεκάνησου 

με την επωνυμία «Σχολική Επιτροπή Δημοτικού Σχολείου Απερίου». 

Η ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν.Δ. 76/85). 

2. Το 28303/17.5.89 έγγραφο του Υπουργείου Εσωτερικών 
Τμήμα Νομικών Προσώπων. 

3. Την 32/89 απόφαση του Κοινοτικού Συμβουλίου Απερίου. 

4. Την αριθ. 20191/85 απόφαση του Νομάρχη Δωδεκανήσου «περί 
παροχής εξουσιοδότησης για άσκηση αρμοδιοτήτων στους Επαρχους 
Κω, Καλύμνου και Καρπάθου», αποφασίζουμε: 

Επικυρώνουμε την αριθ. 32/89 απόφαση του Κ.Σ. της Κοινότητας 
Απερίου με την οποία: 

1. Συστήνεται νομικό πρόσωπο με την επωνυμία «Σχολική Επιτροπή 
Δημοτικού Σχολείου Απερίου». 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 


πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική Βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 9μελές Διοικητικό Συμβούλιο 
αποτελούμενο από: 

α) Τον εκάστοτε Πρόεδρο της Κοινότητας ως Πρόεδρο, 
β) Τρεις (3) Κοινοτικούς Συμβούλους, 
γ) Τον Δ/ντή του Δημοτικού Σχολείου, 
δ) Εκπρόσωπο του συλλόγου Γονέων και Κηδεμόνων, 
ε) Τρεις (3) κατοίκους της Κοινότητας. 

4. Η θητεία του πρώτου Δ.Σ. του νομικού προσώπου λήγει με την 
λήξη της παρούσας κοινοτικής περιόδου. 

Η θητεία των Μελών του Δ.Σ. ακολουθεί την κοινοτική περίοδο. 
Το Δ.Σ. εκλέγει Αντιπρόεδρο, Γραμματέα. 

5. Πόροι του νομικού προσώπου είναι, 
α. Ετήσια επιχορήγηση της Κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες κ.λπ. 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την Περιουσία του. 

6. Το νομικό πρόσωπο εκπροσωπείται στα Δικαστήρια και σε κάθε 
δημόσια αρχή από τον Πρόεδρο ή όταν αυτός απουσιάζει ή κωλύεται 
από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κάρπαθος, 5 Σεπτεμβρίου 1989 

Η Επαρχεύουσα 
ΕΛΕΝΑ ΚΟΝΤΟΠΡΙΑ 


♦ 


Αριθ. ΑΓ 12264 

Τροποποίηση Ο.Ε.Υ Δήμου Φερών. 


(9) 


Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Την 74/89 απόφαση του Δ.Σ. Φερών που υποβλήθηκε με το 
3113/13.6.89 έγγραφο που αφορά την τροποποίηση του Ο.Ε.Υ του 
Δήμου. 

2. Τις διατάξεις των άρθρων του Ν. 1586/86, του Π.Δ. 37α/1987, 
το άρθρο 12 του Ν. 1188/81 όπως αντικαταστάθηκε με το άρθρο 26 
παρ. 1 του Ν. 1832/89 και την 75643/16.1.87 εγκύκλιο του 
ΥΠ.ΕΣ. 

3. Την 3/12/1.9.1989 σύμφωνη γνωμοδότηση του Υπηρεσιακού 
Συμβουλίου του άρθρου 14 του Ν. 1586/86. 

4. Όλα τα στοιχεία του φακέλου, αποφασίζουμε: 

Εγκρίνουμε την 74/89 απόφαση του Δ.Σ. Φερών περί τροποποίησης 
του Ο.Ε.Υ του Δήμου Φερών σύμφωνα με τις διατάξεις του Ν. 
1586/86 και Π.Δ. 37α/1987 και ειδικότερα. 


Άρθρο 1. 

ΟΡΓΑΝΩΣΗ 

Όλες οι υπηρεσίες του Δήμου συνιστούν το ΤΜΗΜΑ ΔΗΜΟΤΙΚΩΝ 
ΥΠΗΡΕΣΙΩΝ το οποίο απαρτίζεται από τις παρακάτω υπηρεσίες: 
α) Διοικητική Υπηρεσία 
β) Οικονομική Υπηρεσία 
γ) Τεχνική Υπηρεσία 
6) Υπηρεσία Ύδρευσης 
ε) Υπηρεσία Καθαριότητας - Πρασίνου 
στ) Υπηρεσία Νεκροταφείων. 

Άρθρο 2. 

ΔΙΑΡΘΡΩΣΗ ΥΠΗΡΕΣΙΩΝ 

Οι επί μέρους υπηρεσίες του προηγούμενου άρθρου διαρθρώνονται 
όπως παρακάτω: 

Α. ΔΙΟΙΚΗΤΙΚΗ ΥΠΗΡΕΣΙΑ 

1. Μία (I) θέση του κλάδου ΠΕ-1 Διοικητικού με βαθμό Γ-Α. 

2. Μία (1) θέση του κλάδου ΤΕ-1 Βιβλιοθηκονόμων με βαθμό Γ - Α. 

3. Επτά (7) θέσεις του κλάδου ΔΕ-1 Διοικητικού με βαθμό Γ-Α. 

4. Μία (1) θέση του κλάδου ΤΕ-2 Κοινωνικών Λειτουργών. 

5. Μία (1) θέση του κλάδου ΥΕ-1 Κλητήρος - Θυρωρού - Γενικών 
Καθηκόντων. 

Β. ΟΙΚΟΝΟΜΙΚΗ ΥΠΗΡΕΣΙΑ 

1. Μία (1) θέση του κλάδου ΠΕ-1 Διοικητικού με βαθμό Γ-Α. 

2. Μία (1) θέση του κλάδου ΤΕ-17 Διοικητικού με βαθμό Γ-Α. 

3. Δύο (2) θέσεις του κλάδου ΔΕ-14 Ελεγκτών Εσόδων Εξόδων με 
βαθμό Γ-Α. 

4. Μία (1) θέση του κλάδου ΔΕ-15 Εισπρακτόρων με βαθμό Γ-Α. 

Γ. ΤΕΧΝΙΚΗ ΥΠΗΡΕΣΙΑ 

1. Μία (1) θέση του κλάδου ΠΕ-3 πολιτικών μηχανικών με βαθμό 
Γ-Α. 

2. Μία (1) θέση του κλάδου ΠΕ-11 Πληροφορικής με βαθμό Γ-Α. 

3. Μία (1) θέση του κλάδου ΤΕ-4 Τεχνολόγων μηχανολόγων ή ηλε¬ 
κτρολόγων μηχανολόγων με βαθμό Γ-Α. 

4. Μία (1) θέση του κλάδου ΤΕ-3 Τεχνολόγων πολιτικών μηχανι¬ 
κών με βαθμό Γ-Α. 

5. Μία (1) θέση του κλάδου ΤΕ-19 Πληροφορικής με βαθμό Γ-Α. 

6. Δύο (2) θέσεις του κλάδου ΔΕ-5 Εργοδηγών με βαθμό Γ-Α. 

7. Μία (1) θέση του κλάδου ΔΕ-2 4 Ηλεκτρολόγων με βαθμό Γ - Α. 

8. Δύο (2) θέσεις του κλάδου ΔΕ-29 Οδηγού αυτοκινήτου με βαθμό 
Γ-Α, 

Δ. ΥΠΗΡΕΣΙΑ ΥΔΡΕΥΣΗΣ 

1. Τρεις (3) θέσεις του κλάδου ΥΕ-16 προσωπικού ύδρευσης με 
βαθμό Δ-Γ. 

Η πλήρωση των θέσεων που συστήνονται στην υπηρεσία αυτή, θα γί¬ 
νει όταν κενωθούν με οποιοδήποτε τρόπο οι καλυπτόμενες προς το πα¬ 
ρόν με σύμβαση αορίστου χρόνου. 

Ε. ΥΠΗΡΕΣΙΑ ΚΑΘΑΡΙΟΤΗΤΑΣ - ΠΡΑΣΙΝΟΥ 

1. Μία (1) θέση του κλάδου ΔΕ-2 Επόπτη καθαριότητας με βαθμό 
Γ-Α. 

2. Έξι (6) θέσεις του κλάδου ΥΕ-16 προσωπικού καθαριότητας από 
τις οποίες οι δύο (2) θέσεις επιμέλειας κήπων - δενδροστοιχιών. 

Η πλήρωση των θέσεων ΥΕ-16 που συστήνονται στην υπηρεσία 
αυτή, θα γίνει όταν κενωθούν με οποιοδήποτε τρόπο οι καλυπτόμενες 
προς το παρόν με σύμβαση αορίστου χρόνου. 

ΣΤ. ΥΠΗΡΕΣΙΑ ΝΕΚΡΟΤΑΦΕΙΩΝ 

1. Μία (1) θέση του κλάδου ΥΕ-16 προσωπικού Νεκροταφείων με 
βαθμό Δ-Γ. 

Άρθρο 3. 

Οι κλάδοι θέσεων του άρθρου 329 του Ν. 1188/1981 που κατέχο- 
νται από τακτικούς υπαλλήλους στους οποίους περιλαμβάνονται οι διά¬ 
φορες ειδικότητες προσωπικού σε κλάδο που καταργούνται με την εκκέ¬ 
νωσή των με οποιονδήποτε τρόπο είναι: 

1. Μία (1) θέση τεχνικού προσωπικού κατηγορίας ΠΕ-4 αρχιτεκτό¬ 
νων (με το άρθρο 25 του Ν. 1735/86 και την ΥΑ ΔΙΠΙΔ/Φ.42/24/ 
11440/86) με βαθμό Γ-Α. 

2. Μία (1) θέση προσωπικού ύδρευσης κατηγορίας ΥΕ-16 (με το άρ¬ 
θρο 25 του Ν. 1735/87 και την ΥΑ ΔΙΠΙΔ/Φ.42/24/11440/86) με 
βαθμό Δ-Γ. 

Άρθρο 4. 

Προσωπικό με σύμβαση ιδιωτικού δικαίου αορίστου χρόνου με πλήρη 
απασχόληση. 

Όλες οι θέσεις που προβλέπονται στο άρθρο αυτό καταργούνται με 
την κατά οποιοδήποτε τρόπο αποχώρηση των συμβασιούχων. 

1. Τρεις (3) θέσεις διοικητικού προσωπικού. Με το άρθρο 25 του Ν. 
1735/87 και την ΤΑ ΔΙΠΙΔ/Φ.42/24/11440/86 και την ΔΙΠΙΔ/ 
Φ.42/63/11056/31.12.87. 

2. Δύο (2) θέσεις προσωπικού καθαριότητας κατηγορίας ΥΕ. 

3. Μία (1) θέση οδηγού αυτοκινήτων κατηγορίας ΥΕ. 


4. Μία (1) θέση εργάτη αντλιοστασίου κατηγορίας ΥΕ. 

(Το 2, 3, 4, Βάσει του άρθρου 324 Ν. 1188/81). 

Άρθρο 5. 

Τακτικές θέσεις κατά κλάδο 

Το διοικητικό, οικονομικό και τεχνικό προσωπικό σε τακτικές θέσεις 
του Δήμου κατά κλάδο είναι οι παρακάτω: 

1. Κλάδος ΠΕ-1 Διοικητικού με βαθμό (Γ-Α) θέσεις (2) 

2. Κλάδος ΠΕ-3 Μηχανικών με βαθμό (Γ-Α) θέσεις (1) 

3. Κλάδος ΠΕ-11 Πληροφορικής με βαθμό (Γ-Α) θέσεις (1) 

4. Κλάδος ΤΕ-1 Βιβλιοθηκονόμων με βαθμό (Γ-Α) θέσεις (1) 

5. Κλάδος ΤΕ-17 Διοικητικού με βαθμό (Γ-Α) θέσεις (1) 

6. Κλάδος ΤΕ-2 Κοινωνικών Λειτουργών με βαθμό (Γ-Α) θέσεις (1) 

7. Κλάδος ΤΕ-4 Τεχνολόγων με βαθμό (Γ-Α) θέσεις (1) 

8. Κλάδος ΤΕ-3 Τεχνολόγων πολιτικών μηχανικών με βαθμό (Γ-Α) 
θέσεις (1) 

9. Κλάδος ΤΕ-19 Πληροφορικής με βαθμό (Γ-Α) θέσεις (1) 

10. Κλάδος ΔΕ-1 Διοικητικού με βαθμό (Γ-Α) θέσεις (7) 

11. Κλάδος ΔΕ-14 Ελεγκτών Εσόδων - Εξόδων με βαθμό (Γ-Α) θέ¬ 
σεις (2) 

12. Κλάδος ΔΕ-15 Εισπρακτόρων με βαθμό (Γ-Α) θέσεις (1) 

13. Κλάδος ΔΕ-5 Εργοδηγών με βαθμό (Γ-Α) θέσεις (2) 

14. Κλάδος ΔΕ-24 Ηλεκτρολόγων με βαθμό (Γ-Α) θέσεις (1) 

15. Κλάδος ΔΕ-29 Οδηγών αυτ/των με βαθμό (Γ-Α) θέσεις (2) 

16. Κλάδος ΔΕ-2 Επόπτη καθ/τας με βαθμό (Γ-Α) θέσεις (1) 

17. Κλάδος ΥΕ-1 Κλητήρος - θυρωρού - γενικών καθηκόντων με 
βαθμό (Δ-Γ) θέσεις (1) 

18. Κλάδος ΥΕ-16 προσωπικού καθ/τας, ύδρευσης, νεκροταφείων 
με βαθμό (Δ-Γ) θέσεις (10). 

Άρθρο 6. 

Προσόντα διορισμού 

Τα προσόντα διορισμού στον εισαγωγικό βαθμό για όλους τους κλά¬ 
δους του προηγουμένου άρθρου είναι: 

1. Για τον κλάδο ΠΕ-1 Διοικητικού: 

Πτυχίο ή δίπλωμα Νομικής ή Πολιτικών ή Οικονομικών Επιστη¬ 
μών, ή πτυχίο ή δίπλωμα ΑΣΟΕΕ ή ΠΑΣΠΕ ή Ανωτάτης Βιομηχανι¬ 
κής Σχολής της ημεδαπής ή ισότιμο, αντίστοιχης ειδικότητας, σχολών 
της ημεδαπής ή αλλοδαπής. 

2. Για τον κλάδο ΠΕ-3 Μηχανικών: 

Ομώνυμο Πτυχίο ή δίπλωμα ΑΕΙ της ημεδαπής ή ισότιμο αντίστοι¬ 
χης ειδικότητας Σχολών της αλλοδαπής. 

3. Για τον κλάδο ΠΕ-11 Πληροφορικής: 

α) Για την ειδικότητα επιστήμης των υπολογιστών πτυχίο ή δίπλωμα 
επιστήμης των υπολογιστών ΑΕΙ της ημεδαπής ή ισότιμο αντίστοιχης 
ειδικότητας σχολών της αλλοδαπής. 

β) Για την ειδικότητα μηχανικών Η/Υ πτυχίο ή δίπλωμα μηχανικού 
Η/Υ ΑΕΙ της ημεδαπής ή ισότιμο αντίστοιχης ειδικότητας σχολών της 
(αλλοδαπής. 

Και για τις δύο ειδικότητες α, β επιτρέπεται μέχρι 31.12.1990 ο 
διορισμός με πτυχίο ή δίπλωμα ΑΕΙ της ημεδαπής ή ισότιμο τίτλο 
σπουδών της (αλλοδαπής και τίτλο ή πιστοποιητικό σπουδών ΑΕΙ ή ΤΕΙ 
σε θέματα αντίστοιχης κατά περίπτωση, ειδικότητας. Σε περίπτωση 
που δεν είναι δυνατή η κάλυψη θέσεων από υποψήφιους με τίτλο ή πι¬ 
στοποιητικό σπουδών ΑΕΙ ή ΤΕΙ επιτρέπεται ο διορισμός με σχετική, 
κατά περίπτωση ειδικότητας, εμπειρία ο τρόπος έγγραφης απόδειξης 
της οποίας καθορίζεται με την προκύρηξη πλήρωσης κενών θέσεων. 

4. Για τον κλάδο ΤΕ-1 Βιβλιοθηκονόμων: 

Πτυχίο ή δίπλωμα βιβλιοθηκονομίας ΤΕΙ της ημεδαπής, ή ισότιμων 
σχολών της ημεδαπής ή (αλλοδαπής, ή ΚΑΤΕΕ, ή ισότιμων σχολών της 
ημεδαπής ή (αλλοδαπής. 

5. Για τον κλάδο ΤΕ-17 Διοικητικών/Λογιστών: 

Το πτυχίο ή δίπλωμα Τμήματος Λογιστών ή Διοίκησης Επιχειρή¬ 
σεων ΤΕΙ ή το ομώνυμο αντίστοιχης ειδικότητας πτυχίο ή δίπλωμα ισό¬ 
τιμων σχολών της ημεδαπής ή αλλοδαπής ή ΚΑΤΕΕ. 

6. Για τον κλάδο ΤΕ-4 Τεχνολόγων/Ηλεκτρολόγων μηχανολό¬ 
γων: 

Το ομώνυμο ή (αντίστοιχο κατά ειδικότητα πτυχίο ή δίπλωμα της 
Σχολής Τεχνολόγων ΤΕΙ της ημεδαπής ή ισότημων Σχολών της ημε¬ 
δαπής ή (αλλοδαπής, ή ΚΑΤΕΕ, ή ισότιμων Σχολών της ημεδαπής ή 
αλλοδαπής. 

Για τον κλάδο ΤΕ-2 Κοινωνικών Λειτουργών πτυχίο ή δίπλωμα κοι¬ 
νωνικής εργασίας ΤΕΙ της ημεδαπής ή ισότιμων σχολών της ημεδαπής 
ή αλλοδαπής η ΚΑΤΕ ή ισότιμων σχολών της ημεδαπής ή αλλοδαπής 
και άδεια άσκησης επαγγέλματος. 

8. Για τον κλάδο ΤΕ-3 τεχνολόγων πολιτικών μηχανικών: 

Ομώνυμο ή αντίστοιχο πτυχίο ή δίπλωμα της σχολής τεχνολογικών 

εφαρμοφών των ΤΕΙ της ημεδαπής ή ισότιμων σχολών της ημεδαπής ή 
αλλοδαπής ή ΚΑΤΕΕ ή ισότιμων σχολών της ημεδαπής ή αλλοδαπής. 

9. Για τον κλάδο ΤΕ-19 Πληροφορικής: 

α) Για την ειδικότητα πληροφορικής πτυχίο ή δίπλωμα πληροφορι¬ 
κής ΤΕΙ ή τίτλος σπουδών αντίστοιχης ειδικότητας, ισότιμων σχολών 
της ημεδαπής ή αλλοδαπής. 

β) Για την ειδικότητα ηλεκτρονικών υπολογιστών συστημάτων πτυ¬ 
χίο ή δίπλωμα ηλεκτρονικών υπολογιστών συστημάτων ΤΕΙ ή τίτλος 
σπουδών αντίστοιχης ειδικότητας, ισότιμων σχολών της ημεδαπής ή 
αλλοδαπής. 

Για τις παραπάνω ειδικότητες επιτρέπεται μέχρι 31:12.1990 ο διο¬ 
ρισμός με πτυχίο ή δίπλωμα ΤΕΙ ή ισότιμων σχολών της ημεδαπής ή 
αλλοδαπής ή ΚΑΤΕΕ ή ισότιμων σχολών της ημεδαπής ή αλλοδαπής 
και πιστ/κά σπουδών ΤΕΙ ή ισότιμων σχολών της ημεδαπής ή αλλοδα¬ 
πής σε θέματα αντίστοιχης κατά περίπτωση ειδικότητας. 

Σε περίπτωση που δεν είναι δυνατή ή κάλυψη των θέσεων από υπο¬ 
ψηφίους με τίτλο ή πιστ/κό σπουδών ΤΕΙ επιτρέπεται ο διορισμός με 
σχετική κατά περίπτωση ειδικότητας, εμπειρία, ο τρόπος έγγραφης 
απόδειξης της οποίας καθορίζεται με την προκύρηξη πλήρωσης των κε¬ 
νών θέσεων. 

10. Για τον κλάδο ΔΕ-1 Διοικητικού, ΔΕ-4 ελεγκτών εσόδων - εξό¬ 
δων, ΔΕ-15 εισπρακτόρων, ΔΕ-29 οδηγού αυτοκινήτων: 

Για την πρώτη πενταετία από την έναρξη ισχύος του Ν. 1586/1986 
απολυτήριος τίτλος Λυκείου ή εξαταξίου Γυμνασίου ή ισότιμου Σχο¬ 
λείου, ανεξάρτητα από ειδικότητα. 

Για την επόμενη πενταετία οι θέσεις καλύπτονται κατά το ήμισυ από 
κατόχους απολυτηρίου Λυκείου ή εξαταξίου Γυμνασίου, ή ισότιμου Σχο¬ 
λείου, ανεξάρτητα από ειδικότητα και κατά το υπόλοιπο ήμισυ από κα¬ 
τόχους απολυτηρίου τίτλου τμήματος υπαλλήλων Γ ραφείου Διοίκησης 
ή τμήματος Λογιστηρίου τεχνικού - επαγγελματικού Λυκείου. 

Μετά την συμπλήρωση της δεύτερης πενταετίας, οι θέσεις των παρα¬ 
πάνω κλάδων καλύπτονται αποκλειστικά από κατόχους απολυτηρίου 
του τμήματος υπαλλήλων Λογιστηρίου Τεχμικού -. Επαγγελματικού 
Λυκείου. 

Πρόσθετο προσόν εκτός από τα παραπάνω εκτιθέμενα, ειδικά για τον 
κλάδο ΔΕ - 29, και επαγγελματική άδεια ικανότητας οδηγού Γ' κατη¬ 
γορίας. 

(άρθρο 13 σε συνδυασμό με άρθρο 28 του Π.Δ. 37α). 

11. Για τον κλάδο ΔΕ-2 Επόπτη καθαριότητας: 

Απολυτήριος τίτλος Λυκείου ή εξαταξίου γυμνασίου ή ισότιμου σχο¬ 
λείου ανεξάρτητα από ειδικότητα. 

12. Για τους κλάδους ΔΕ-5 εργοδηγών, ΔΕ-24 ηλεκτρολόγων: 

Για κλάδο ή ειδικότητα ο ομώνυμος ή αντίστοιχος ή συναφής, κατά 
ειδικότητα, απολυτήριος τίτλος τεχνικού - επαγγελματικού λυκείου ή 
τεχνικής επαγγελματικής σχολής δευτεροβάθμιας εκπ/σης ή σχολής 
μαθητείας του ΟΑΕΔ του Ν. 1346/83 ή άλλης ισότιμης σχολικής μο¬ 
νάδας της ημεδαπής ή αλλοδαπής. 

Για το διορισμό σε θέσεις των παραπάνω κλάδων με τυπικό προσόν 
απολυτήριο τίτλο τεχνικής - επαγγελματικής σχολής Β/θμιας εκπ/σης, 
ή σχολής μαθητείας του ΟΑΕΔ του Ν. 1345/83 ή άλλης ισότιμης σχο¬ 
λικής μονάδας της ημεδαπής ή αλλοδαπής, απαιτείται και τριετής 
εμπειρία με την κτήση του απολυτήριου τίτλου στην ειδικότητα ή σε συ¬ 
ναφή ειδικότητα. 

Για τη συμπλήρωση της τριετούς εμπειρίας συνυπολογίζεται και ο 
χρόνος στρατιωτικής θητείας και τον οποίο ο στρατεύσιμος απασχολή¬ 
θηκε σε εργασίες της οικείας ειδικότητας ή συναφούς. Για τις ειδικότη¬ 
τες όπου από την ισχύουσα νομοθεσία επιβάλλεται η απόκτηση άδειας 
για την άσκηση του αντίστοιχου επαγγέλματος ή απαιτούμενη στην πε¬ 
ρίπτωση αυτή άδεια ορίζεται ως απαραίτητο τυπικό προσόν. 

13. Για τους κλάδους ΤΕ -1 Κλητήρων-θυρωρών-γενικών καθηκό¬ 
ντων και ΤΕ - προσωπικού καθαριότητας, ύδρευσης και νεκροτα¬ 
φείων: 

Ο απολυτήριος τίτλος υποχρεωτικής εκπ/σης ή για τους υποψηφίους 
που έχουν αποφοιτήσει μέχρι και το 1980, απολυτήριο Δημοτικού Σχο¬ 
λείου ή απολυτήριος τίτλος κατώτερης τεχνικής σχολής Ν.Δ, 580/ 
1970. 


Άρθρο 7. 

Προϊστάμενος. 

1. Ο Προϊστάμενος του Τμήματος Δημοτικών Υπηρεσιών ορίζεται 
από τον κλάδο ΠΕ - I Διοικητικού και ελλείψει αυτού από τον κλάδο ΤΕ 
- 17 Διοικητικού Λογιστών ή και ελλείψει αυτού από τον κλάδο ΔΕ -1 
Διοικητικού. Η επιλογή γίνεται από υπαλλήλους των παραπάνω κλά¬ 
δων που έχουν τον Α' βαθμό και ελλείψει αυτού τον βαθμό Β' ή και ελ¬ 
λείψει αυτού με βαθμό Γ'. 

2. Ο Δήμαρχος είναι Προϊστάμενος της Τεχνικής Υπηρεσίας και γε¬ 
νικότερα έχει την ανώτατη διεύθυνση όλων των Υπηρεσιών του Δήμου. 
Το απασχολούμενο Προσωπικό ενεργεί σύμφωνα με τις εντολές και τις 
ειδικότερες οδηγίες του. 

3. Ο προϊστάμενος που εκλέγεται από το Υπηρεσιακό Συμβούλιο το¬ 
ποθετείται με απόφαση Δημάρχου στο Τμήμα Δημοτ. Υπηρεσιών για 
χρονικό διάστημα 3. 

4. Ο τοποθετούμενος ως Προϊστάμενος εξακολουθεί να ασκεί τα κα¬ 
θήκοντα του μέχρι την τυχόν επανεκλογή του ή την τοποθέτηση νέου 
προϊσταμένου. 

5. Τον προϊστάμενο που απουσιάζει ή κωλύεται αναπληρώνει στα κα¬ 
θήκοντα του άλλος υπάλληλος του Τμήματος με την σειρά κατά κλάδο 
και βαθμό που ορίζεται στην παράγραφο I του άρθρου αυτού. 

Άρθρο 8. 

Καθήκοντα - Αρμοδιότητες των Υπηρεσιών. 

Α. Προϊστάμενοι Τμήματος: 

α) Παρίσταται ολόκληρου του προσωπικού του Δήμου και ασκεί επο- 
πτεία και τον έλεγχο σε όλες τις Δημοτικές Υπηρεσίες. 

β) παρέχει τις αναγκαίες οδηγίες στο προσωπικό για την ακριβή 
εκτέλεση της αποστολής του. 

γ) Θεωρεί όλα τα καταρτιζόμενα από τις διάφορες υπηρεσίες έγ¬ 
γραφα μονογράφοντας τα σχέδια πριν την υπογραφή τους από το Δή- 
μαρχο. 

δ) Παρακολουθεί την Νομοθεσία και Νομολογία που ενδιαφέρει το 
Δήμο και ενημερώνει τις Δημοτικές Υπηρεσίες με ερμηνευτικές εγκυ¬ 
κλίους. 

ε) Παραλαμβάνει και αποσφραγίζει την αλληλογραφία και την στέλ¬ 
νει στις αρμόδιες Υπηρεσίες διαμέσου του Πρωτοκόλλου. 

στ) Εποπτεύει για τη σύντομη διατύπωση των αποφάσεων της Δη¬ 
μαρχιακής Επιτροπής και του Δημοτικού Συμβουλίου. 

ζ) Συντάσσει έγγραφα, αναφορές και εκθέσεις επί θεμάτων μή υπαγο- 
μένων στην αρμοδιότητα άλλων υπηρεσιών. 

η) Φροντίζει για την κατάρτιση από τους αρμοδίους των ετησίων εκ¬ 
θέσεων ουσιαστικών προσόντων των υπαλλήλων του Δήμου, την σύ¬ 
νταξη του πίνακα προακτέων υπαλλήλων και την υποβολή του αρμο- 
δίως. Ενεργεί υπηρεσιακά για διορισμούς, προαγωγές, άδειες, ποινές, 
απολύσεις και γενικά για κάθε ζήτημα που αφορά το προσωπικό του Δή¬ 
μου. 

θ) Καταρτίζει και διατυπώνει εγγράφως, όταν χρειάζεται, τις ειση¬ 
γήσεις του Δημάρχου προς το Δημοτικό Συμβούλιο, σε συνεργασία με 
την αρμόδια κάθε φορά υπηρεσία. 

Β'. Διοικητική Υπηρεσία: 

Οι επιμέρους αρμοδιότητες και τα καθήκοντα της Διοικητικής Υπη¬ 
ρεσίας που αφορούν την Δημοτική κατάσταση, την λειτουργία του Δη¬ 
μοτικού Συμβουλίου και της Δημαρχιακής Επιτροπής, το Πρωτόκολλο 
το Αρχείο και τις Δημόσιες Σχέσεις έχουν ως εξής: 

1. Δημ. Συμβούλιο - Δημ. Επιτροπή. 

α) Καταρτίζει σύμφωνα με τις υποδείξεις του Δημάρχου και του Προ¬ 
έδρου του Δημοτικού Συμβουλίου την ημερήσια διαταγή των συνεδριά¬ 
σεων του Δημοτικού Συμβουλίου και της Δημαρχιακής Επιτροπής. 

Φροντίζει τα εισαγόμενα για συζήτηση θέματα να είναι νομότυπα και 
επιμελείται για την έγκαιρη επίδοση των σχετικών προσκλήσεων. 

β) Τηρεί τα επίσημα βιβλία και ευρετήρια πρακτικών και αποφάσεων 
του Δημοτικού Συμβουλίου και της Δημαρχιακής Επιτροπής φροντίζο¬ 
ντας για την σύνταξη, έκδοση και κανονική υπογραφή τους. 

Συγκεντρώνει τις αιτήσεις και αναφορές που απευθύνονται στο Δημο¬ 
τικό Συμβούλιο καθώς και έγγραφα που διαμείβονται μεταξύ Δημάρ¬ 
χου, Δημαρχιακής Επιτροπής και Δημοτικού Συμβουλίου. Μεριμνά για 
τις σχετικές απαντήσεις αυτών. 

δ) Μεριμνά για την έγκαιρη δημοσίευση των αποφάσεων του Δημοτι¬ 
κού Συμβουλίου διεκπεραιώνεται κάθε ιδιαίτερη εντολή του Προέδρου 
του. 

2. Πρωτόκολλο - Αρχείο. 

α) Παραδίδει τα εισερχόμενα έγγραφα στις αρμόδιες υπηρεσίες για 
ενέργεια. 

Παραλαμβάνει και διεκπεραιώνει την συντασσόμενη από τις υπηρε¬ 
σίες του Δήμου (αλληλογραφία. 

β) Φροντίζει για την αρχειοθέτηση των εγγράφων στο τηρούμενο από 
το Δήμο αρχείο και τηρεί το ευρετήριό του. 

γ) Επιμελείται της πρωτοκόλλησης στο βιβλίο πρωτοκόλλου του Δή¬ 
μου των εισερχομένων και εξερχομένων εγγράφων. 

3. Δημοτική Κατάσταση. 

α) Τηρεί και ενημερώνει τα ετήσια Μητρώα Αρρένων, τα πρόσθετα 
όμοια, τα βιβλία μεταβολών, όπου καταχωρεί τις εγγραφοδιαγραφές 
και τα σχετικά ευρετήρια. 

β) Εκδίδει όλα τα ζητούμενα πιστοποιητικά και βεβαιώσεις, 
γ) Φροντίζει για την εκτέλεση των καθηκόντων που ανατίθενται στον 
Δήμο για την διενέργεια εκλογών. 

δ) Διενεργεί κάθε εργασία που έχει σχέση με τα Δημοτολόγια και 
τους στρατολογικούς πίνακες του Δήμου εκδίδοντας κατά περίπτωση τα 
σχετικά πιστοποιητικά. 

ε) Εκτελεί όλα τα καθήκοντα που αναφέρονται στην κείμενη Νομοθε¬ 
σία περί Ληξιαρχείου. 

στ) Συντάσσει και υπογράφει τις Ληξιαρχικές πράξεις γεννήσεων, βα- 
πτίσεων, γάμων, θανάτων κ.λ.π. 

ζ) Τηρεί τα ληξιαρχικά βιβλία που ορίζει ο Νόμος και εκδίδει μετά 
από αίτηση των ενδιαφερομένων σχετικά αποσπάσματα και αντίγραφα. 

η) Διαξάγει την αλληλογραφία που αφορά την Υπηρεσία του ληξιαρ¬ 
χείου και έχει όλες τιε ευθύνες του Ληξίαρχου απέναντι στο Νόμο και 
στις προϊστάμενες διοικητικές αρχές. 

ι) Ασχολείται με θέματα που αφορούν τον πολιτικό γάμο και τον 
ΕΚΑΜ. 

4. Δημόσιες Σχέσεις. 

α) Φροντίζει για την επαφή και συνεργασία με τους άλλους Δήμους, 
Δημόσιες Υπηρεσίες και λοιπούς φορείς για θέματα δημοσίων σχέσεων. 

β) Φροντίζει για την έκδοση του ενημερωτικού δελτίου του’δήμου και 
την έγκαιρη δημοσίευση των διαφόρων ανακοινώσεων που αφορούν το 
ευρύ κοινό. 

γ) Θέτει υπόψη του Δημάρχου τα δημοσιεύματα του τύπου που αφο¬ 
ρούν τον Δήμο και τις υπηρεσίες του και μεριμνά για την δημοσίευση 
ανάλογων απαντήσεων. 

δ) Φροντίζει για την οργάνωση και τέλεση των δημοτικών, εθνικών, 
θρησκευτικών ή άλλων τοπικών εορτών η φροντίδα των οποίων βαρύνει 
τον Δήμο. 

5. Κλητήρας - θυρωρός - Γεν. Καθηκόντων. 

α) Παραλαμβάνει από το τυαχυδρομείο την αλληλογραφία που απευ¬ 
θύνεται στο Δήμο και την παραδίδει στον Προϊστάμενο του Τμήματος. 

β) Επιδίδει με αποδεικτικό τις προσκλήσεις του Προέδρου του Δ.Σ. 
για τις συνεδριάσεις του σώματος και δημοσιεύει τα προς δημοσίευση 
έγγραφα συντάσσοντας τα σχετικά αποδεικτικά. 

γ) Επιδίδει τα προς επίδοση έγγραφα στους δημότες, εφόσον αυτά δεν 
τυχυδρομούνται ή πρέπει να επιδοθούν με αποδεικτικά. 

δ) Φροντίζει για την συντήρηση των πολυγραφικών και φωτοαντι¬ 
γραφικών μηχανημάτων του Δήμου. 

6. Μηχανογράφηση. 

α) θα μεριμνήσει για την σύνταξη μελέτης σύμφωνα με ισχύουσες 
διατάξεις προκειμένου να εφαρμοσθεί η μηχανογράφηση στις υπηρεσίες 
του Δήμου και στη συνέχεια ο συντονισμός, προγραμματισμός και ο χει¬ 
ρισμός Μηχανημάτων. 

ΓΌικονομική Υπηρεσία. 

Οι επιμέρους αρμοδιότητες και τα καθήκοντα της οικονομικής Υπη¬ 
ρεσίας που αφορούν το Λογιστήριο και την Υπηρεσία Προσόδων και Δη¬ 
μοτικής Υπηρεσίας έχουν ως εξής: 

Α. Λογιστήριο. 

α). Καταρτίζει τον προϋπολογισμό και απολογισμό εσόδων - εξόδων 
του Δήμου και τις αντίσοιχες εκθέσεις έχοντας την μέριμνα ψήφισης και 
έγκρισης αυτών. 

β) Εισηγείται την αναμόρφωση του προϋπολογισμού, 
γ) παρακολουθεί, ενημερώνει, συγκεντρώνει και απεικονίζει λογι¬ 
στικά στα οικεία λογιστικά βιβλία, τα αποτελέσματα της εκτέλεσης του 
προϋπολογισμού εσόδων και εξόδων του Δήμου. 

δ) Διενεργεί όλες τις προμήθειες του Δήμου, είτε με διενέργεια δημο¬ 
πρασίας, είτε με απευθείας ανάθεση πάντοτε σύμφωνα με τις διατάξεις 


των σχετικών Νόμων. 

ε) Συντάσσει το πρωτόκολλο και κάθε άλλο δικαιολογητικό παραλα¬ 
βής διαφόρων προμηθειών ή κάθε πραγματοποιουμένης δαπάνης και 
εκδίδει τα σχετικά εντάλματα πληρωμής. 

στ) Τηρεί τα βιβλία ημερολογιακών και καθολικών εξόδων και κάθε 
άλλο βιβλίο αρμοδιότητας λογιστηρίου. 

ζ) Τηρεί μισθολογικό μητρώο υπαλλήλων και συντάσσει τις μισθολο- 
γικές καταστάσεις πληρωμής του Δήμου. 

Β. Υπηρεσία προσόδων και Δημοτική περιουσία. 

α) Παρακολουθεί τα έσοδα του Δήμου και εκτελεί κάθε εργασία για 
την επιβολή, κατάργηση, μείωση ή αύξηση των δημοτικών φόρων, τε¬ 
λών και διαφημίσεων. 

β) Ελέγχει τα στοιχεία βεβαίωσης κάθε άλλης δημοτικής προσόδου, 
βεβαιώνει αυτήν και στέλνει στο Δημόσιο Ταμείο τις βεβαιωτικές κατα¬ 
στάσεις, τους χρηματικούς καταλόγους κ.λ.π. . 

γ) Παρακολουθεί την απόδοση από το δημόσιο των δημοτικών φό¬ 
ρων που εισπράτονται από τον Δημόσιο τομέα για λογαριασμό του Δή¬ 
μου. 

δ) Διεξάγει κάθε προπαρασκευαστική εργασία των επιτροπών επίλυ¬ 
σης των μεταξύ του Δήμου και φορολογουμένων τυχόν αμφισβητήσεων 
και διαφορών για οφειλόμενους φόρους, τέλη και δικαιώματα. 

ε) Εκτελεί κάθε εργασία που σχετίζεται με την κτηματική περιουσία 
του Δήμου και τα έσοδα που προέρχονται από αυτήν. 

στ) Διενεργεί δημοπρασίες για την εκμίσθωση ή'εκποίηση της κινη¬ 
τής και ακίνητης περιουσίας του Δήμου. 

Γ’ Τεχνική Υπηρεσία. 

Καθήκοντα και αρμοδιότητες της Τεχνικής Υπηρεσίας. 

α) Φροντίζει την συντήρηση των δημοτικών κτιρίων μνημείων και 
εγκαταστάσεων. 

β) Μεριμνά για την εφαρμογή του σχεδίου πόλεως. 

γ) Ενεργεί τον έλεγχο και την θεώρηση ων συντασσομένων μελετών, 
εκπονεί τις μελέτες που σχετίζονται με την λειτουργία και βελτίωση των 
υπηρεσιών του Δήμου (καθαριότητας, φωτισμού, ύδρευσης κ.λ.π.). 

δ) Καταρτίζει τους όρους για τη διακήρυξη και δημοπράτηση των 
εκτελούμενων έργων. 

ε) Ελέγχει και θεωρεί τους εκδιδόμενους λογαριασμούς και πιστοποι¬ 
ήσεις των εκτελούμενων έργων. 

στ) Φροντίζει για την σύνταξη των τεχνικών μελετών και επιβλέπει 
την ορθή εκτέλεση και παραλαβή όλων των δημοτικών έργων. 

ζ) Φυλάσσει, καταρτίζει και ενημερώνει το κτηματολόγιο. 

η) Εκδίδει άδειες για την εκτέλεση από δημότες ή άλλους τρίτους, 
διαφόρων εργασιών στις πλατείες, στους δρόμους και τα πεζοδρόμια και 
φροντίζει για την επαναφορά τους στην προηγούμενη κατάσταση. 

θ) Χαρακτηρίζει τις ετοιμόρροπες και επικύνδυνες οικοδομές και συ¬ 
ντάσσει σχετικό πρωτόκολλο. 

ι) Παρακολουθεί και εισηγήται ανάλογα επί ζητημάτων που προκύ¬ 
πτουν από την εφαρμογή του σχεδίου πόλης σε συνεργασία με την κρα¬ 
τική υπηρεσία. 

ια) Μελετά και προτείνει τροποποιήσεις, επεκτάσεις, βελτιώσεις του 
σχεδίου πόλης προς λήψη σχετικών αποφάσεων από το Δημοτικό Συμ¬ 
βούλιο, μεριμνώντας για την έγκριση αυτών και την δημοσίευση των 
σχετικών διαταγμάτων. 

Άρθρο 10. 

Τα του διορισμού των καθηκόντων, του περιορισμού του χρόνου ερ¬ 
γασίας της αστικής ευθύνης των δικαιωμάτων, των αδειών, την μετα¬ 
βολή της υπηρεσιακής κατάστασης των ηθικών αμοιβών των πειθαρχι¬ 
κών ποινών και της λύσεως της υπαλληλικής σχέσεως των υπαλλήλων 
του Δήμου Φερών που υπάγονται στον παρόντα οργανισμό διέπονται 
από τις διατάξεις του κώδικα καταστάσεως των Δημοτικών και Κοινο¬ 
τικών υπαλλήλων. 

Άρθρο 11. 

Η ισχύς του παρόντος οργανισμού αρχίζει από τη δημοσίευση της 
εγκριτικής της Νομαρχίας Έβρου απόφασης στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 18 Οκτωβρίου 1989 

Με εντολή Νομάρχη 
Ο Διευθυντής 

ΑΝΑΣΤ. ΑΝΑΣΤΑΣΟΠΟΥΛΟΣ 


ΔΙΟΡ ΘΩΣΕΙΣ ΣΦΑΛΜ ΑΤΩΝ 

( 10 ) 

Στο ΦΕΚ 672/Β/8.9.89 όπου δημοσιεύθηκε η ΔΙΔΚ/Φ6.47/ 
21190/5.9.89 απόφαση του Υπουργού Προεδρίας της Κυβέρνησης 
«Σύσταση Επιτροπής για τη μελέτη και υποβολή εκθέσεως για τη με¬ 
ταρρύθμιση και εκσυγχρονισμό της δημόσιας διοίκησης» στην παρ. 8 
διορθώνεται το λανθασμένο «Τα μέλη της Επιτροπής δικαιούνται...» στο 
σωστό «Τα μέλη και οι γραμματείς της Επιτρόπής δικαιούνται...». 

(Από το Υπουργείο Προεδρίας της Κυβ/σης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


